Riikliku VEB Fondi registrisse oli kantud 245 mittekonverteeritava valuuta omanikku. See oli endise NSVL Välismajanduspanga väljatöötatud keeruline mittekonverteeritavate arveldusühikute süsteem, mille kurssi praegu kehtivate valuutade suhtes keegi määrata ei oska. Tuginedes Eesti Panga nõukogu 08.07.1997 otsusele, väljastas fond kõigile mittekonverteeritava valuuta omanikele saldoteatise koos palvega nõusoleku saamiseks vastava nõude kustutamiseks registrist. 82 mittekonverteeritava valuuta omanikku andsid nõusoleku nõude kustutamiseks, 11 ei andnud nõusolekut, ülejäänud kas ei vastanud või olid oma tegevuse lõpetanud.